ครม.พิจารณาร่างพระราชบัญญัติกองทุนประชารัฐเพื่อเศรษฐกิจฐานรากและสังคม หนุนการช่วยเหลือประชาชน
ครม.พิจารณาร่างพระราชบัญญัติกองทุนประชารัฐเพื่อเศรษฐกิจฐานรากและสังคม หนุนการช่วยเหลือประชาชนในภาวะลำบากตลอดจนประชารัฐสวัสดิการเพื่อสร้างความมั่นคงทางการเงิน

นายณัฐพร จาตุศรีพิทักษ์ ที่ปรึกษารัฐมนตรีประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) พิจารณาร่างพระราชบัญญัติกองทุนประชารัฐเพื่อเศรษฐกิจฐานรากและสังคม ซึ่งจะเป็นทุนหมุนเวียนและใช้จ่ายเกี่ยวกับการสนับสนุนโครงการที่ให้บริการทางสังคมผ่านหน่วยงาน มูลนิธิ องค์กรการกุศล เพื่อช่วยเหลือประชาชนในภาวะลำบากทุกประเภท รวมไปถึงการจัดประชารัฐสวัสดิการเพื่อสร้างความมั่นคงทางการเงิน เพิ่มศักยภาพและพัฒนาระบบคุ้มครองทางสังคมอย่างครบวงจร สำหรับประชาชนผู้มีรายได้น้อยและเกษตรกร
 
ทั้งนี้การมี พ.ร.บ. ฉบับนี้ขึ้นมาจะทำให้เกิดความยั่งยืนโดยให้สามารถจัดสรรงบประมาณเข้ากองทุนได้คล่องตัวขึ้น ซึ่งจะเริ่มจากเงินทุนประเดิมของรัฐบาลอุดหนุนเงินให้กองทุนประมาณ 2,000 กว่าล้านบาท โดยเป็นเงินจากการจัดสรรงบประมาณรายจ่ายประจำปี